kardosdrur/scandi-wiki huggingface dataset:
Andy Bey

Andrew W. Bey (født 28. oktober 1939 i Newark, New Jersey) er amerikansk jazzsanger og jazzpianist.

Han arbejde på tv-showet Startime med Connie Francis og sang for Louis Jordan. Da han var 17 år dannede han trioen Andy and the Bey Sisters med sine søskende Salome Bey og Geraldine Bey. De turnerede 16 måneder i Europa og indspillede i alt tre albums før de gik fra hinanden i 1967.

Han samarbejdede også med Horace Silver og Gary Bartz. I 1974 medvirkede Bey og Dee Dee Bridgewater på tanley Clarkes album Children of Forever.

Til trods for en vis succes og flere pladeudgivelser blev Bey arbejdsløs i 90'erne og fik i stedet job som gæstelærer på musikhøjskolen i Graz i Østrig. Ind imellem havde han muligheder for at optræde på små klubber – blandt andet i Zagreb i det daværende Jugoslavien.

En optagelse fra en af koncerterne banede vejen for hans soloalbummet Ballads, Blues and Bey. Et par år efter fulgte det endelige gennembrud med cd'en Shades of Bey, hvor Bey har suppleret sin stemme og klaver med musikere som blandt andre Gary Bartz (altsax), Peter Washington (bas) og Victor Lewis (trommer).

I 2003 modtog Andy Bey "2003 Jazz Vocalist of the Year"-prisen af Jazz Journalists Association. To år efter, i 2005, blev hans album American Song fra 2004 nomineret til Grammyen "Best Jazz Vocal Album".

Diskografi 
Now! Hear! (Prestige, 1964) med Jerome Richardson, Kenny Burrell - (med Bey Sisters)
Round Midnight (Prestige, 1965) med Kenny Burrell, Milt Hinton, Osie Johnson - (med Bey Sisters)
Experience and Judgement (Atlantic, 1974)
As Time Goes By (live) (Jazzette, 1991)
Ballads, Blues and Bey (Evidence, 1996)
Shades of Bey (Evidence, 1998)
Tuesdays in Chinatown (Encoded Music, 2001)
Chillin''' (solo, Minor Music 2003)American Song (Savoy Jazz, 2004)Ain't Necessarily So (12thStreet, 2007)The World According to Andy Bey'' (Highnote, 2013)

Referencer 

Fra DR's Musikleksikon
Jazzvokalister fra USA
Jazzpianister fra USA
Michael Jackson's This Is It

Michael Jackson's This Is It er en amerikansk dokumentar- og koncertfilm fra 2009, der følger Michael Jackson på scenen og bag scenen under prøverne til turnéen med samme navn. Den første koncert var planlagt til den 13. juli 2009 men blev aflyst fordi han døde 18 dage inden, den 25. juni. Filmen er instrueret af Kenny Ortega og optaget i Staples Center i Los Angeles.

Den havde premiere i det meste af verden og også Danmark den 28. oktober 2009. 

Musikken blev udgivet på soundtracket af samme navn

Eksterne henvisninger 
 
 

Amerikanske film fra 2009
Dokumentarfilm fra USA
Musik på film
Boot Camp Clik

Boot Camp Clic er fællesbetegnelsen for grupperne Black Moon, Smif'n'Wessun (Tek'n'Steele), OGC og Heltah Skeltah, der hver især markerede sig op igennem 90'erne med nogle meget stærke albums fra gadens mørke afkroge – ofte med hjælp fra producerteamet The Beatminerz.

Black Moon (Buckshot, 5Ft og Evil Dee) brød igennem med et brag i 1993, hvor de udsendte klassikeren Enta Da Stage, der bl.a. bød på numre som Who Got the Props og How Many MC's, der de sidste mange år har fyldt dansegulvene på klubberne. Gruppen har til dels holdt niveauet op igennem 90'erne og har indtil videre udgivet fire albums. Senest War Zone fra 2003. Frontrapperen Buckshot udsendte i 2005 albummet Chemistry sammen med Little Brother- og Murs-produceren 9th Wonder.

Rapperne Tek og Steele er kendt under gruppenavnene Smif'n'Wessun, Tek'n'Steele og Cocoa Brovaz. Under navnet Smif'n'Wessun udsendte de i 1995 albummet 'Dah Shinin', der bl.a bød på Boot Camp-slagsangen 'Bucktown'. Gruppen fik juridiske problemer med gruppenavnet, og efter årelange retssager mod geværfabrikanten Smith'n'Wessun måtte de ændre navn til Cocoa Brovas. Under dette navn udsendte de 'The Rude Awakening' i 1998. I løbet af 2005 udsendte Tek og Steele albummet 'Reloaded' under navnet Smif'n'Wessun.

Heltah Skeltah består af Rock og Sean Price. De udsendte det roste album Nocturnal i 1996, der siden hen er blevet fulgt af to albums. Sean Price vendte tilbage med et brag i 2005, hvor han udsendte albummet Monkey Barz, der for alvor fik hovederne til at rocke i hiphopmiljøet.

OGC (Originoo Gun Clappaz) har udsendt et par albums, men står dog som de mindste profiler i Boot Camp Click.

Som samlet gruppe har Boot Camp Click senest udsendt The Last Stand i 2006, hvor hele kollektivet var samlet.

Diskografi

Albums 
 1993: Black Moon: Enta Da Stage
 1995: Smif 'n' Wessun
 1996: Heltah Skeltah: Nocturnal
 2002: Boot Camp Clik: Chosen Few
 2003: Black Moon: War Zone
 2005: Smif'n'Wessun: Reloaded 
 2005: Sean Price: Monkey Barz
 2006: The Last Stand

Referencer 

Fra DR's Musikleksikon
Hiphopgrupper fra USA
Frank Vincent

Frank Vincent (15. april 1937 - 13. september 2017) var en amerikansk skuespiller og musiker, kendt for at spille italiensk-amerikanske gangstere, bl.a. i tv-serien The Sopranos og i Martin Scorsese-filmene Goodfellas og Casino.

Ekstern henvisning 
 

Skuespillere fra USA
Téa Leoni

Elizabeth Téa Pantaleoni (født 25. februar 1966) er en amerikansk skuespiller kendt under sit kunstnernavn Téa Leoni. Hun har bl.a. spillet med i film som Jurassic Park III, Deep Impact og The Family Man.

Filmografi i udvalg 
 Bad Boys (1995)
 Deep Impact (1998)
 The Family Man (2000)
 Jurassic Park III (2001)
 Spanglish (2004)
 Fun with Dick and Jane (2005)
 Ghost Town (2008)

Eksterne henvisninger 

 

Skuespillere fra USA
The Broken Beats

The Broken Beats blev dannet i 2001 af frontmand, sanger og sangskriver Kim Munk med en klar ambition, om at sælge plader uden for landets grænser. Og ikke for hvem som helst. Derfor blev The Broken Beats' første demo kun sendt til selskaberne Geffen og Hazelwood i henholdsvis USA og Tyskland. Med en kontrakt med sidstnævnte som resultat.

Fra 2003 til 2005 var The Broken Beats derfor travlt beskæftiget med at turnere og promovere i Tyskland. Dog ikke uden interne stridigheder. Faktisk var uoverensstemmelserne så voldsomme, at Munk efter ved udsendelsens andet album i 2005 var eneste tilbageværende, oprindelige bandmedlem.

Som om der ikke var nok problemer, afviste Hazelwood Munks bud på et tredje album, hvorefter den slukørede sangsmed vendte snuden mod Danmark for i stedet at afprøve mulighederne i hjemlandet. Og der skulle ikke gå lang tid, før A:larm bed på krogen.

Det første håndgribelige resultat blev titlen som Ugens Uundgåelige på P3 i uge 21 i maj 2006 med den perlende singleforløber 'Essentials'. Et nummer der også siden hen, i efteråret fængede an hos seerne på DR's musikprogram Liga.dk.

D. 25. september 2006 udkom så The Broken Beats første studiealbum udgivet i Danmark (det tredje i alt), 'In The Ruin For the Perfect', hvor Munk demonstrerer sin veludviklede sans for at skrive smægtende, teatralsk pop rock med inspiration fra primært engelske navne som Morrissey, The Divine Comedy og Prefab Sprout.

Med 'In The Ruin For The Perfect' blev The Broken Beats nomineret til den prestigefyldte P3 Prisen, 2006 og nomineret i flere kategorier til kritikerprisen Steppeulven, samme år.
I løbet af 2006/2007 turnerede The Broken Beats i Danmark og Europa, og spillede bl.a på Roskilde Festival 2007.

I januar 2009 udkom The Broken Beats fjerde album 'You're Powerful, Beautiful and Extrodinary', og første single 'The Rules' var igen Ugens Uundgåelige på P3. 'The Rules' blev senere titelsang i DR2's satireserie 'Manden Med De Gyldne Ører'.

Diskografi

Albums 
 2003: The Weather Beats The Rythm
 2005: Them Codes...Them Codes
 2006: In the Ruin For the Perfect
 2009: You're Powerful, Beautiful and Extrodinary
 2013: Only Love (EP) 
 2013: All Those Beginnings

Referencer 

Fra DR's Musikleksikon
Rockgrupper fra Danmark
Har spillet på Roskilde Festival
Rhys Ifans

Rhys Ifans (født Rhys Evans 22. juli 1967) er en walisisk skuespiller kendt fra film som The Shipping News, The Replacements og Human Nature.

Udvalgt filmografi 
 Twin Town (1997)
 Notting Hill (1999)
 The Replacements (2000)
 Little Nicky (2000)
 The Shipping News (2001)
 Human Nature (2001)
 Hannibal Rising (2007)
 Elizabeth: The Golden Age (2007)
 The Boat That Rocked (2009)
 The Amazing Spider-Man (2012)
 Elementary  (2013)
 Alice i Eventyrland: Bag spejlet (2016)
 Spider-Man: No Way Home (2021)

Eksterne henvisninger 

 

Skuespillere fra Wales
Built to Spill

Built to Spill er et amerikansk band.

Debuten med Ultimate Alternative Wavers udkom i 1993. Senere udkom There's Nothing Wrong with Love, Perfect From Now On og Keep It Like a Secret.

Efter årtusindeskiftet har man ikke hørt frygtelig meget til gruppen. Som en reaktion på de gentagne udskiftninger, der har præget Built to Spill i dens 14-årige levetid, tog bandmedlemmerne efter 2001-udgivelsen Ancient Melodies of the Future en lang spillepause, som frontmand Doug Martsch blandt andet brugte på at udsende soloalbummet Now You Know (2002).

Først i april 2006 var gruppen atter klar med nyt materiale i form af albummet You in Reverse, der bl.a. bød på det næsten ni minutter lange åbningsnummer Going Against Your Mind.

Diskografi 
 Ultimate Alternative Wavers (1993)
 There's Nothing Wrong with Love (1994)
 Perfect from Now On (1997)
 Keep It Like a Secret (1999)
 Ancient Melodies of the Future (2001)
 You in Reverse (2006)
 There Is No Enemy (2009)
 Untethered Moon (2015)
 Built to Spill Plays the Songs of Daniel Johnston (2020)

Referencer 

Rockgrupper fra USA
Axel Petersen (1880-1962)

Axel Johannes Petersen (14. november 1880 i København – 23. maj 1962 i Charlottenlund) var en dansk atlet.

Petersen var medlem af Freja København og deltog på 100 meter i OL 1908 i London. Han blev nummer to i sit indledende heat med en tid på 11,5, men kom aldrig til start i semifinalen. Han vandt fem danske mesterskaber på 100 meter, karrierens bedste resultat var 11.0 som ham løb 1908.

Axel Johannes Petersen var storebror til Aage Petersen som deltog i OL 1906.

Danske mesterskaber 
  1911 100 meter
  1910 100 meter 11.4
  1908 100 meter 11.4
  1907 100 meter 11.0
  1906 100 meter 11.8
  1905 100 meter 11.4
  1904 ¼ mile
  1903 100 meter
  1903 ¼ mile

Eksterne henvisninger 
 – DAF i tal – Axel Petersen (18??) 
 Axel Johannes Petersen Biography and Statistics – Olympics at Sports-Reference.com 

Sprintere fra Danmark
Atleter fra Freja København
Danske OL-deltagere i atletik
Personer fra København
Cabruera

Cabruêra er et nordøstbrasiliansk band, der blev grundlagt i 1998 og er inspireret af Mangue Beat-bevægelsen under ledelse af Chico Science.

Bandet blev til i Campina Grande, Paraíba, Brasilien. De spiller traditionelle brasilianske rytmer sammen med jazz, funk, rap og reggae.
De 5 multi-musikere krydrer forró og maracatú med Hermeto Pascoal'ske underfundigheder og Frank Zappa'sk surrealisme. Bandlederen Arthur Pessoa har udviklet en bemærkelsesværdig kuglepensteknik på sin guitar, som skulle lyde som en blanding af en cello og det brasilianske instrument berimbau.

Cabruêras første album Cabruêra udkom i 2003 og andet album Proíbido Cochilar – Sambas for Sleepless Nights i 2005.

Diskografi

Albums 
 2000: Cabruêra (Nikita Music)
 2002: Cabruêra 2002 (Alula Records, EUA)
 2004: O Samba da Minha Terra (Nikita Music)
 2005: Proibido Cochilar (Piranha Records)
 2006: Sons da Paraíba
 2010: Visagem
 2012: Nordeste Oculto

Referencer 

Fra DR's Musikleksikon
Musikgrupper fra Brasilien
Musikgrupper fra 1998
La Liga 2004-05

La Liga 2004–05 var den 74. sæson siden oprettelsen af ligaen. Den fandt sted fra den 28. august 2004 til den 29. maj 2005. FC Barcelona vandt La Liga. Deportivo Alavés, Cádiz og Málaga rykkede med de tre laveste placeringer ned i Segunda División.

Slutstilling 

<small>K = Kampe spillet; V = Vundne kampe; U = Uafgjorte kampe ; T = Tabte kampe; Mål+ = Mål for; Mål- = Mål imod; +/- = Mål forskel; Point = Point
Regler for klassifikation: 1. point; 3. head-to-head; 3. mål difference; 4. mål scoret

Topscorerlisten (El Pichichi)

Zamora trofæ 

Fodboldsæson 2004-05
Cali Agents

Duoen Cali Agents består af de to West Coast-rappere Rasco og Planet Asia, der sammen har udgivet albummet How the West Was Won i 2000 og EP'en Head of State i 2004.

Rasco med den dybe rapstemme kommer fra San Mateo i Californien. Navnet er et akronym for Realistic Ambitious Serious Cautious og Organized. Han brød igennem i 1997 med singlen The Unassisted, der strøg til tops på forskellige hiphop-charts.

Det var det perfekte afsæt for albummet Time Waits For No Man, der udkom i 1998 som en af de første udgivelser på pladeselskabet Stones Throw Records. Efter nogle mindre opsigtsvækkende udgivelser i starten af det nye årtusinde vendte Rasco i 2005 stærkt tilbage med albummet The Dick Swanson Theory. Udover at rappe er Rasco også chef for sit pladeselskab Pocketslinted.

Planet Asia kommer oprindeligt fra Fresno, Californien, men flyttede senere til San Francisco, hvor han blev en del af den såkaldte true school-bevægelse sidst i 90'erne. Planet Asia fik sit egentlige gennembrud via det første Cali Agent-album How the West Was One i 2001, der skaffede ham en del hæder i det førende hiphop-magasin The Source.

Der var også ros i samme blad i 2004, da Planet Asia udsendte debutalbummet The Grand Opening. Albummet blev kåret til årets bedste independent udgivelse.

Planet Asia er p.t. i gang med en trilogi, der omfatter en Sickness, en Diagnosis og en Medicine del.

Diskografi

Albums 
 1998: Rasco: Time Waits For No Man
 2000: How the West Was Won
 2004: Head of State EP
 2005: Rasco: The Dick Swanson Theory
 2005: Planet Asia: The Sickness

Referencer 

Hiphopgrupper fra USA
Rappere fra USA
Intars Busulis

Intars Busulis (født 2. maj 1978 i Talsi i Lettiske SSR) er en lettisk sanger, som repræsenterede Letland ved Eurovision Song Contest 2009, med sangen "Probka". Han deltog i den anden semifinale den 14. maj, men sluttede sidst med syv point og fik ikke en plads i finalen. Busulis vandt musikkonkurrencen Nye Bølge i 2005.

Eksterne henvisninger 

Personer fra Talsi
Sangere fra Letland
Letlands Eurovision Song Contest-deltagere 
Deltagere ved Eurovision Song Contest 2009
Michael Lerner

Michael Charles Lerner (født 22. juni 1941, død 8. april 2023) var en amerikansk skuespiller, kendt bl.a. for sin rolle som filmproduceren Jack Lipnick i Coen-brødrenes Barton Fink, for hvilken han blev nomineret til en Oscar for bedste mandlige birolle.

Filmografi i udvalg 
 Postbudet ringer altid to gange (1981)
 Barton Fink (1991)
 Godzilla (1998)
 A Serious Man (2009)

Referencer

Ekstern henvisning 
 

Skuespillere fra New York
Personer fra New York City
Richard Dadd

Richard Dadd (1. august 1817 i Kent – 7. januar 1886 i Crowthorne, Berkshire) var en engelsk maler, bedst kendt for findetaljerede billeder af alfer. Af hans bedst kendte værker er The Fairy Fellers Master-Stroke (1855–64) som hænger i Tate Gallery i London.

Liv og arbejde 

Dadd var en apotekersøn født i Kent. Han viste tidlig talent for tegning, og blev som 20-årig taget ind ved Royal Academy of Arts. I 1842 blev han taget med af Sir Thomas Phillips, en tidligere borgmester, på en ekspedition til Mellemøsten. Mens de sejlede på Nilen i Egypten ændrede Dadd helt personlighed, han hallucinerede og var voldelig. De andre i følget troede først han havde fået solstik, mens Dadd selv mente han var besat af den gamle egyptiske gud Osiris.

Da Dadd kom tilbage til England foråret 1843 tog familien ham med til Kent for at han skulle komme sig. I august så han for sig at faren var djævelen, og dræbte ham med kniv. Richard Dadd flygtede til Frankrig, men da han undervejs til Paris prøvede at dræbe en medturist med et barberblad, blev han overmandet og arresteret. Han blev sendt til sindssygehospitalet Bethlem Royal Hospital, hvor han forblev i tyve år. I 1864 blev han flyttet til Broadmoor-asylet, hvor han døde i 1886. Dadd skabte de fleste af sine mesterværker som patient på disse hospitaler.

Kilder 
 Dadd, Richard: The Oxford Companion to English Literature. Ed. Margaret Drabble. Oxford University Press, 2000. Oxford Reference Online. Oxford University Press. Open University. 11. July 2008

Eksterne henvisninger 

Malere fra England
Kopparberg

Kopparberg er et byområde i Västmanland og hovedby i Ljusnarsbergs kommun i Örebro län, Sverige. Til byområdet regnes også det nærliggende Bångbro. Byen ligger ved Riksväg 63.

Historie 
Navnet Kopparberg kommer af, at området blev bosat samtidig med et fund af kobber begået af Mårten Finne fra Löa i år 1624. Området blev da kaldt Lindesås finnmark og blev senere opkaldt efter søen Ljusnaren og bjerget Ljusnarsberg. Navnet var først Nya Kopparberget (fra 1634) med henvisning til Stora Kopparberget i Falun, for siden at blive forkortet til blot Kopparberg.

Kopparberg var før dette et industrielt samfund. Den sidste mine, Ljusnarsbergs gruva, blev nedlagt i 1975 af den daværende ejer, Boliden AB. Minen lå i den nordlige del af Kopparberg (i daglig tale kaldet "Gruvbacken"). Et minde fra minetiden er bjergmesterboligen Stora gården, som ligger midt i Kopparberg. Den har siden 2000 været kulturarv. Et andet stort mineområde i det centrale Kopparberg er Kaveltorp, hvor der mellem 1640 og 1950'erne blev bedrevet minedrift (med genstart i 1966 og indstilling i 1971).

I den nærliggende industriby Bångbro lå der tidligere et jernværk med valseværk, som blev nedlagt i 1987.

Administrative tilhørigheder 
Kopparberg var og er kyrkby i Ljusnarsbergs Sogn, da Ljusnarsbergs landskommun blev oprettet ved kommunalreformen i 1863. I landskommunen blev Nya Kopparbergs municipalsamhälle oprettet den 16. december 1887. I 1908 blev municipalsamhälle udbygget med nærområdet udenfor landskommunen og dannede herefter Kopparbergs köping. Köpingskommunen blev i 1952 lagt sammen med Ljusnarsbergs landskommun i det da nyoprettede Ljusnarsbergs köping, som i 1971 blev indlemmet i Ljusnarsbergs kommun med Kopparberg som hovedby.

I kirkelig henseende har Kopparberg altid hørt til Ljusnarsbergs församling (før 1927 også benævnt Nya Kopparbergs församling).

Judicielt har byen indgået i samme retskreds som Ljusnarsbergs Sogn.

Byen rummer også bl.a. skisportsområdet Gillersklack, og havde i 2005 3.189 indbyggere.

Næringsliv 
De fleste arbejdspladser i byen er indenfor den offentlige sektor. Blandt større firmaer kan først og fremmes nævnes Kopparbergs Bryggeri med mere end 100 ansatte.

Kopparbergs Marknad 
Kopparbergsmarken ved mikkelsdag er årets højdepunkt, hvad gælder antal besøgende i kommunen. Områdets gennemkørselsgade og alle afgrænsende områder forvandles i denne forbindelse til markedsplads med omkring 100.000 besøgende.

Gul tre skilling banco 

Kopparberg er kendt for det lille frimærke som var et fejltryk og hvis værdi i dag er ukendt, men anses at være højest i hele verden. Frimærket blev i slutningen af 1990'erne solgt for 15 mio. kroner til en anonym køber. Det gule tre skilling banco-frimærke som blev poststemplet i Kopparberg i 1857 skulle egentlig have været grønt.

Eksterne henvisninger

Noter 

Byer i Ljusnarsbergs kommun
Fallout 3

Fallout 3 er et action-RPG computerspil og den tredje større udgivelse i Fallout serien. Spillet blev udgivet den 28. oktober 2008 i Nordamerika, den 31. oktober i EU og den 4. december i Japan. I modsætning til de to tidligere spil i serien som var turbaseret og forgik i fugleperspektiv, spilles spillet i real-time med en blanding af første og tredje persons synsvinkler. Endvidere er spillets omgivelser flyttet fra den amerikanske vestkyst til Washington D.C. og det omkringliggende område.

Spillet er udviklet og udgivet af Bethesda Softworks som i 2004 købte Fallout-licensen fra Interplay, der i 2003 havde lukket Black Isle Studios der ellers sad med en næsten færdig udgave af Fallout 3, der gik under kodenavnet Van Buren.

Referencer

Eksterne henvisninger 
 

Computerspil fra 2008
3
PlayStation 3-spil
Windows-spil
Xbox 360-spil
Computerrollespil
Computerspil med handling i fremtiden
Flughafen Köln/Bonn

Flughafen Köln/Bonn „Konrad Adenauer“ , også benævnt Cologne/Bonn Airport, eller Flughafen Köln-Wahn (IATA: CGN, ICAO: EDDK), er en international lufthavn ved byen Troisdorf, 15 km syd-øst for Köln, 16 km nord-øst for Bonn, i delstaten Nordrhein-Westfalen, Tyskland. I 2008 ekspederede man 10,35 mio. passagerer hvilket gjorde den til 6. største i landet. Den er den anden største i landet målt på mængden af luftfragt med 587.000 tons i 2008.

Historie 
Under 1. verdenskrig blev naturreservatet Wahner Heide allerede brugt som militær flyveplads, og senere brugte militæret det til skydeplads. Som en del af Tysklands oprustning i 1930'erne byggede Luftwaffe i 1938 den første regulære flyveplads på stedet. Der blev anlagt start- og landingsbane, kontroltårn, hangarer og flere bygninger til personalet.

Efter krigen overtog den engelske hærs enhed British Army of the Rhine kontrollen med stedet. De foretog store udvidelser i hele området, og anlagde blandt andet en 1866 meter lang landingsbane. I 1951 gav lufthavnen for første gang tilladelse til den kunne bruges til kommercielle flyvninger, som et supplement til den daværende Flughafen Köln-Butzweilerhof der var placeret tæt på centrum af Köln.

Op igennem 50 og 60'erne blev der etableret endnu 2 start- og landingsbaner og den første passagerterminal blev bygget. Den 1. november 1970 lettede for første gang et Boeing 747 fly fra lufthavnen med retning mod New York.

I slutningen af 1990'erne startede lufthavnen på et stort udvidelsesprojekt. Nye parkeringsfaciliteter og tilføjelsen af Terminal 2 var nogle af delene. I 2004 kunne man indvie den nye banegård, Bahnhof Köln/Bonn Flughafen, som blev en station på højhastighedslinjen Köln-Frankfurt.

Flyselskaber

Eksterne henvisninger 

 Flughafen Köln/Bonn officiel site 

Lufthavne i Tyskland
Luftfart i Nordrhein-Westfalen
Flughafen Køln/Bonn
Virksomheder i Bonn
Virksomheder i Köln
Godzilla (film fra 1998)

Godzilla er en amerikansk science fiction-film fra 1998 instrueret af Roland Emmerich, der også har skrevet manuskriptet sammen med Dean Devlin, som producerede filmen. Filmen er et Hollywood-remake af den japanske film Gojira (1954) om kæmpedinosauren Godzilla, og har Matthew Broderick, Jean Reno , Maria Pitillo og Hank Azaria i hovedrollerne. De visuelle effekter er skabt af Volker Engel.

I 2002-filmen Godzilla Mothra King Ghidorah: Giant Monsters All-Out Attack diskuterede nogen af filmens karakterer Godzillas historie. I 2004-filmen Godzilla: Final Wars dukkede monsteret, nu kaldt Zilla, op.

Medvirkende 
 Matthew Broderick som Dr. Niko Tatopoulos
 Jean Reno som Philippe Roache
 Maria Pitillo som Audrey Timmonds
 Hank Azaria som Victor "Animal" Palotti
 Harry Shearer som Charles Caiman
 Kevin Dunn som oberst Hicks
 Michael Lerner som borgmester Ebert
 Arabella Field som Lucy Palotti
 Vicki Lewis som Dr. Elsie Chapman
 Doug Savant som sergent O'Neal
 Malcolm Danare som Dr. Mendel Craven

Ekstern henvisning 
 

Godzilla film
Science fiction-film fra USA
Amerikanske film fra 1998
Film instrueret af Roland Emmerich
Modtagere af Golden Raspberry Awards